– У сакавіку ў час нашага візіту ў Сестрарэцк мы таксама пабывалі ў мясцовых здраўніцах. І многае з убачанага можна было б укараніць у беларускіх санаторыях. Так, напрыклад, на адным з курортаў нас уразілі невялікія адкрытыя тэрмабасейны, дзе адпачываючыя могуць плаваць у любы сезон года. Канечне, гэта дарагі праект, аднак відавочна, што такая “фішка” здольная прыцягнуць многіх кліентаў, – падзялілася меркаваннямі Т.Ханяк. – У любым выпадку, рознабаковыя кантакты паміж нашымі здраўніцамі здольныя прынесці адчувальны плён.